Bravestarr

Bravestarr on tieteis-länkkäri-animaatiosarja, jonka lelusarja (Mattel) luotiin vuonna 1986. Animaation loivat Donald Kushner ja Peter Locke, jota esitettiin ensi kerran Yhdysvalloissa 14. syyskuuta 1987 ja se kesti vain yhden tuotantokauden verran sisältäen 65 jaksoa. Animaatio päättyi 24. helmikuuta 1989, eikä sitä tuotettu enempää rahoituksen vuoksi. Sarja oli samalla Filmation ja Group W Productions -yhtiöiden viimeinen tuottama piirretty. Sarjasta julkaistiin vuonna 1988 Lou Scheimer tuottama ja Tom Tataranowiczin ohjaama 91 minuuttia kestänyt elokuva. ==Tarina== Tarina sijoittui 2100-luvun kaukaiselle planeetalle nimeltä New Texas, jota ympäröi kolme aurinkoa. New Texasin asukkaat olivat preeriakansaa, jotka ovat pieniä preeriakoiria muistuttavia humanoideja. Mineraali nimeltä kerium on harvinainen ja voimakas kristalli, joka antaa planeetoille arvokkaita luonnonvaroja ja mahdollistaa avaruusaluksien kulkea moninkertaisella valonnopeudella. Tämän kristallin perässä on myös New Texasia ahdisteleva rosvopäällikkö Tex Hex ja hänen rikollisjoukkionsa. Häntä vastassa on New Texasin lakia ja järjestystä ylläpitävä sheriffi Bravestarr ja luotettavana apulaisena Iso Kaveri. ==Päähahmot== ===Sankarit=== ;Sheriffi Bravestarr Bravestarr on intergalaktinen sheriffi New Texasissa, joka on puoliksi amerikan intiaani ja amerikan cowboy. Hän taistelee arkkivihollistaan Tex Hexiä vastaan. Bravestarrilla on neljä erikoiskykyä, joita hän sanoo ääneen aina kun haluaa tietyn voiman; *Haukankatse: Antaa kyvyn nähdä kauas ja tarkasti. *Suden korvat: Antaa kyvyn kuulla tarkasti *Karhun voimat: Antaa kyvyn tulla vahvaksi *Puuman nopeus: Antaa kyvyn juosta nopeasti ;Iso Kaveri Bravestarrin luotettava kumppani ja ystävä. Hän on mekaaninen puhuva hevonen, jolla on kiväärintapainen ase. ;Shamaani Shamaani on mystinen vanhamies, joka asustaa yksin New Texasissa. Hän seurasi heimonsa vihollista Stampedeä New Texasiin asti ja vannoi kostavansa vihollisensa teot. ;Tuomari J.B. Tuomari JB on intergalaktinen tuomari New Texasissa. Hän saapui Bravestarrin kanssa samoihin aikoihin pitämään planeetalla lakia yllä. ;Handle Bar Hän on Bravestarrin liittolainen ja omistaa paikallisen kapakan Fort Keriumissa ;Apulaissheriffi Fuzz Fuzz on preeriahumanoidi, joka ystävystyi Bravestarrin kanssa ja hänet ylennettiin apulaissheriffiksi. Hän käyttää erikois aseenaan lassoja. ===Viholliset=== ;Tex Hex Tex Hex oli keriumia etsivä kaivosmies, joka sai erikoisia voimia Stempedeltä törmättyään hänen alukseensa New Texasissa. Nykyisin hän on Bravestarrin arkkivihollinen ;Stampede Stampede on Shamaanin heimon vihatuin vihollinen. Hän on voimakas velho, joka varasti suurimman osan voimistaan Shamaanin heimolta. Stampede loi myös Tex Hexin. ;Lainsuojaton Skuzz Hän on Tex Hexin pienikokoinen ja uskollinen seuraaja, joka ajelee ympäri New Texasia ja polttaa aina sikaria. ;Ukkospuikko (Thunder Stick) Mekaaninen Ukkospuikko on yksi Tex Hexin seuraajista ja hän on New Texasin lännen nopeimpia ampujia. ;Vipra Hänkin on Tex Hexin uskollisia seuraajia, joka käyttää mekaanisia käärmeitä ja niiden lamauttavaa myrkkyä tuhotakseen New Texasin. ==Äänirooleissa== ==Suomessa julkistetut VHS:t== *Bravestarr 1 *Bravestarr 2 *Bravestarr 3 *Bravestarr 4 ==Lelufiguurit== Vuonna 1986 Mattel toi Bravestarr leluja myyntiin jouluksi ja monien mielestä tämä kiirehtiminen oli virhe, kun kukaan ei vielä tiennyt piirrossarjasta mitään. Ennen kuin sarja ehti alkaa vuonna 1987 se oli jo saanut huonon maineen lelujen takia. Figuurit olivat kuitenkin aikansa yksityiskohtaisimpia leluja, mutta liian suuria, hahmojen ollessa noin 20 cm:n pituisia. Tämän vuoksi lapsilla oli vaikeuksia leikkiä niillä. ;Seuraavat hahmot päätyivät lelufiguureiksi: *Bravestarr *Tex Hex *Iso Kaveri *Apulaissheriffi Fuzz *Eversti Borobot *Handle Bar *Lainsuojaton Skuzz *Hiekkamyrsky *Ukkospuikko Sarjan päähahmoista Bravestarrista ja Tex Hexistä valmistettiin myös muutamia eri versioita. Lisäksi hahmojen eri kulkuneuvoja ja Fort Keriumin eri rakennukset päätyivät leluiksi. ==Aiheesta muualla== *Bravestarr.org Luokka:Yhdysvaltalaiset animaatiosarjat Luokka:Lastenohjelmat Luokka:Yhdysvaltalaiset scifi-sarjat Luokka:1980-luvun piirrossarjat